text: Strandvejen åbner ikke foreløbig
  05 februar 2016 kl. 17.18
  Strandvejen i Fredericia er stadig lukket efter den voldsomme brand på havnen onsdag nat. Det er den på ubestemt tid, meddeler politiet.
  Strandvejen i Fredericia åbner ikke foreløbig. Og i hvert fald ikke i løbet af weekenden. Det fortæller vagtchef Lars Grønlund fra Sydøstjyllands Politi fredag eftermiddag.
  Der er stadig ikke noget overblik over, hvornår vejen vil være ryddet efter oliebranden på havnen natten til torsdag. Tidligst i starten af næste uge, kan politiet give et bud på, hvornår vejen kan genåbnes.
  Idet Strandvejen i Fredericia er spærret, vil det skabe ekstra belastning på det øvrige vejnet i byen. Det kræver lidt tålmodighed #politidk
  
  I forbindelse med oprydning efter oliebranden i Fredericia vil Strandvejen fortsat være spærret. Ukendt tidshorisont. #politidk
  
  
  